[bookmark: _Hlk525557554]ŠILUTĖS RAJONO SAVIVALDYBĖS TERITORIJOS BENDROJO PLANO KEITIMO KOREGAVIMO PASLAUGA

TECHNINĖ SPECIFIKACIJA

	UŽSAKOVAS
	Šilutės rajono savivaldybės administracija, 
įmonės kodas 188723322, 
Dariaus ir Girėno g. 1., LT-99133 Šilutė,
tel.: +370 441 79 266, el. paštas administracija@silute.lt


	PIRKIMO PASLAUGŲ
PAVADINIMAS
	Šilutės rajono savivaldybės teritorijos bendrojo plano keitimo koregavimas (toliau – Bendrojo plano koregavimas).


	PLANUOJAMAS TERITORIJOS PLOTAS
	Šilutės rajono savivaldybės teritorija, apie 168241 ha.

	PAGRINDAS
	Šilutės rajono savivaldybės administracijos direktoriaus 2024 gruodžio 16 d. įsakymu Nr. A1-1610 „Dėl Šilutės rajono savivaldybės teritorijos bendrojo plano keitimo koregavimo pradžios ir planavimo tikslų“


	TERITORIJŲ PLANAVIMO LYGMUO
	Savivaldybės

	PROJEKTO NUMERIS TPDRIS
	K-RJ-88-25-78

	RENGIMO TIKSLAI IR
UŽDAVINIAI
	1. Bendrojo plano koregavimas atliekamas nekeičiant galiojančio Šilutės rajono savivaldybės teritorijos bendrojo plano keitimo planavimo tikslų ir uždavinių, nekeičiant galiojančių sprendinių esmės.
2. Bendrojo plano koregavimo uždaviniai:
2.1.nustatyti savivaldybės infrastruktūros vystymo principus ir prioritetinės savivaldybės infrastruktūros plėtrą ir vystymo etapus;
2.2. numatyti didelių gabaritų atliekų surinkimo aikštelių vietas;
2.3. koreguoti rezervuojamų teritorijų naujoms kapinėms plėtrą, numatyti augintinių laidojimo vietas;
2.4. numatyti vandenilio energetikos plėtros galimybes Šilutės rajono savivaldybėje;
2.5. patikslinti bendrojo plano koregavime numatomų urbanizuojamų teritorijų vystymo
poreikius;
2.6. numatyti pramoninių teritorijų vystymo bei formavimo kryptis, pramonės infrastruktūrai skirtų objektų išdėstymą ir rezervuotinas teritorijas skirtas paėmimui visuomenės
poreikiams;
2.7. numatyti neefektyviai naudojamų užstatytų teritorijų naują panaudojimą (konversiją);
2.8. numatyti teritorijas, kuriose architektūriniu, urbanistiniu, valstybiniu ar viešojo intereso požiūriu reikšmingi objektai būtų planuojami ar projektuojami rengiant Architektūros įstatymo 13 straipsnio 1 dalyje nurodytus architektūrinius konkursus;
2.9. koreguoti teritorijos tvarkymo, reglamentavimo, naudojimo ir apsaugos principus;
2.10. numatyti savivaldybės inžinerinei infrastruktūrai ir kitiems visuomenės poreikiams reikalingų teritorijų rezervavimą ir paėmimą visuomenės poreikiams.

	SUATARTIS/
PASLAUGŲ ATLIKIMO
GRAFIKAS
	1. Sutartis įsigalioja, kai ją pasirašo abi sutarties Šalys ir galioja iki visiško Šalių įsipareigojimų įvykdymo.
2. Pagal užsakovo pateiktą raštišką pavedimą, suderinus ir pasirašius kalendorinį paslaugų teikimo grafiką. Kalendorinis
teikimo grafikas teikiamas Užsakovo suderinimui per 14 d. nuo
paslaugų teikimo sutarties įsigaliojimo.

	KVALIFIKACINIAI
REIKALAVIMAI RENGĖJUI
	1) Rengti kompleksinio teritorijų planavimo dokumentus turi teisę fiziniai asmenys, Teritorijų planavimo įstatymo ir jo įgyvendinamųjų teisės aktų nustatyta tvarka turintys teisę vadovauti kompleksinio teritorijų planavimo dokumentų rengimui, juridiniai asmenys ir jų padaliniai, užsienio organizacijos ir jų padaliniai, užsiimantys teritorijų planavimo veikla, kai tiems darbams vadovauja atestuoti teritorijų planavimo vadovai.
Rengiant kompleksinio teritorijų planavimo dokumentą privalo
dalyvauti fiziniai asmenys, turintys teisę vadovauti specialiojo
teritorijų planavimo dokumentų rengimui. Ši nuostata netaikoma, kai teritorijų planavimo vadovas pats turi kvalifikacijos atestatą, suteikiantį teisę vadovauti rajono lygmens specialiojo teritorijų planavimo dokumento rengimui.
2) Vadovauti kompleksinio teritorijų planavimo dokumentų
rengimui turi teisę fizinis asmuo, įgijęs aukštąjį universitetinį meno studijų srities architektūros krypties arba jam lygiavertį išsilavinimą ir gavęs atestavimą atliekančios organizacijos kvalifikacijos atestatą (toliau – atestatas), suteikiantį teisę vadovauti kompleksinio teritorijų planavimo dokumentų rengimui – savivaldybės lygmens bendrojo plano rengimui.

	ŽALIASIS PIRKIMAS
	Šis pirkimas laikomas žaliuoju pirkimu, nes, vadovaujantis
aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo, patvirtinto
Lietuvos Respublikos aplinkos ministro 2011 m. birželio 28 d.
įsakymu Nr. D1-508 (aprašas), kaip nurodyta aprašo 4.4.3. papunktyje „perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, ir skaitmeninės reklamos, publikacijų paruošimo paslaugos; programavimo, programinės įrangos nuomos ir informacinių sistemų priežiūros paslaugos; audito, draudimo, teisinės ir konsultantų teikiamos paslaugos ir kitos
paslaugos)“.

	SUTARTIES TERMINAI
	Sutarties galiojimo terminas 14 mėn. su galimybę pratęsti sutartį 3 mėn. Sutarties termino pratęsimo aplinkybės nurodytos sutartyje.


	PLANAVIMO PROCESAS
	1. Paslaugų teikimo sutarties laikotarpis išskaidomas į etapus:
1.1.  Parengiamasis etapas.
1.2. Rengimo etapas.
1.3. Baigiamasis etapas
2. Bendrojo plano koregavimas rengiamas Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (TPDRIS).
3. Derinimą su institucijomis atlieka ir sprendinius į teritorijų planavimo dokumentų rengimo informacinę sistemą TPDRIS įkelia Bendrojo plano koregavimo rengėjas.
4. Rengiant bendrojo plano koregavimą turi būti atsižvelgta į parengtus ir rengiamus tyrimus, galimybių studijas, patvirtintus ir galiojančius teritorijų planavimo dokumentus ir kitą medžiagą, kurioje pateikiama aktuali informacija dėl savivaldybės plėtros.
5. Papildomi tyrimai, galimybių studijos atliekami vadovaujantis institucijų išduotomis planavimo sąlygomis ir jose nurodytais reikalavimais.
6. Brėžiniai ir schemos privalo būti parengti profesionaliai, siekiant informacijos pateikimo aiškumo ir įskaitomumo. Brėžiniuose, pagal Teritorijų planavimo dokumentų erdvinių duomenų specifikacijos reikalavimus, žymimi tie erdviniai objektai ir kita grafinė informacija, kurie nurodyti sutartinių ženklų aprašomosiose lentelėse. Brėžiniuose galimi ir tekstiniai reglamentai, paaiškinantys ir konkretizuojantys Bendrojo plano koregavimo sprendinius.
7. Visos papildomos Bendrojo plano koregavimo paslaugai atlikti reikalingos informacijos ar erdvinių duomenų rinkinių, jei jų nepateikė planavimo organizatorius, įsigijimą organizuoja plano rengėjas.

	VIEŠINIMO PROCEDŪRŲ UŽTIKRINIMAS
	Planavimo organizatorius įgalioja Bendrojo plano koregavimo rengėją, suderinus su planavimo organizatoriumi, atlikti visas rengimo viešinimo procedūras ir vykdyti teisės aktuose bei planavimo darbų programoje nurodytus viešinimo darbus (pasiūlymų registravimas ir nagrinėjimas, įvertinimas, priėmimas arba atmetimas, vieši pristatymai ir aptarimas, viešas svarstymas, baigiamasis susirinkimas), laiku teikti informaciją suinteresuotai visuomenei (taip pat žiniasklaidos priemonėms), skelbti aktualią informaciją (spaudoje, internete ir pan.) ir parengti visuomenės informavimo ataskaitą.

	BENDROJO PLANO KOREGAVIMO DOKUMENTŲ SUDĖTIS
	1. Bendrojo plano koregavimo dokumentų sudėtis:
1.1. Aiškinamasis raštas;
1.2. Grafinė dalis (mastelis M 1:50 000), rengėjas, esant poreikiui ir suderinus su organizatoriumi, gali parinkti kitą schemų, brėžinių mastelį;
1.3. planavimo procedūrų dokumentai.
2. Rengėjas privalo patvirtinto Bendrojo plano koregavimo duomenis suvesti į Teritorijų planavimo dokumentų registrą.

	GALIMAS ATSISKAITYMAS UŽ
PASLAUGAS
	Įgyvendinant paslaugų teikimo sutartį galimas atsiskaitymas dalimis už atliktas paslaugas:
Baigus rengimo etape numatytas paslaugas galimas dalinis atsiskaitymas už atliktas paslaugas 30 % nuo sutarties kainos išmokėjimas. 70 % nuo kainos sumokama pabaigus visus planavimo procesus ir gavus teigiamą teritorijų planavimo dokumento patikrinimo išvadą.
Paslaugos vykdymo laikotarpiu paslaugos teikėjai įsipareigoja
dalyvauti svarstymuose ir posėdžiuose, kuriuose reikalinga pristatyti teritorijų planavimo dokumento sprendinius.
Paslaugos teikėjas pristato parengto teritorijų planavimo dokumento sprendinius Šilutės rajono savivaldybės tarybai teikiant planą tvirtinimui.

	PASLAUGŲ PRIĖMIMAS
	1. Paslaugos priimamos pasirašant paslaugų perdavimo – priėmimo aktus.
2. Projekto rengėjo padarytos klaidos turi būti taisomos be papildomo atlygio.
3. Paslauga laikoma atlikta, įregistravus TPDR teisės aktų nustatyta tvarka.

	DOKUMENTACIJA
	Bendrojo plano koregavimo rengėjas pateikia organizatoriui visos apimties Bendrojo plano koregavimo dokumentaciją (tekstinę ir grafinę dalis) – 3 (tris) egzempliorius bylose ir 3 (tris) egzempliorius skaitmeniniu formatu (duomenys pateikiami Esri SHP formatu, ESRI File geodatabase duomenų bazės struktūra, visi brėžiniai turi būti pateikti Esri Arcgis MXD, pdf ir jpg formatu) ir 1 pristatymo formą MS Power Point programoje.





